Sex Pistols

Sex Pistols bola anglická punk rocková hudobná skupina so silným vplyvom. Bola jednou z prvých kapiel, ktoré začali v 70. rokoch 20. storočia hrať punk. Dodnes je pre mnohých fanúšikov tohto hudobného štýlu legendou (spolu s americkou skupinou Ramones). Skupina sa preslávila svojim debutovým a zároveň jediným štúdiovým albumom Never Mind the Bollocks, Here’s the Sex Pistols.

 Pôvodná zostava skupiny 
 Johnny Rotten - spev
 Glen Matlock - basgitara
 Steve Jones - gitara, vokály
 Paul Cook - bicie

 Najznámejšia zostava skupiny 
 Johnny Rotten - spev
 Sid Vicious - basgitara 
 Steve Jones - gitara, vokály
 Paul Cook - bicie

 História 
 Pred Sex Pistols 
Korene Sex Pistols siahajú až do roku 1972. Vtedy založili Steve Jones a Paul Cook skupinu The Strand. Zostava, názov a hudobné zameranie sa postupne menilo, až to dospelo k punku, názvu Sex Pistols a pôvodnej uvedenej zostave. Ich manažérom sa stal Malcolm McLaren.

 Nástup punku 
Sex Pistols sú často mylne označovaní za prvú punkovú skupinu. V roku 1976 hrali v londýnskom klube 100 Club na punkovom festivale. V auguste sa objavili v televízii, kde uviedli pieseň Anarchy in the UK. Krátko nato v decembri boli pozvaní do programu Billa Grundyho nazvaného Today. Moderátor o nich nemal vysokú mienku a tak ich s posmeškom vyzval, aby povedali niečo provokatívne. Členovia kapely použili najhrubšie výrazy za čo na druhý deň dostal moderátor výpoveď. Následne kapela podpísala zmluvu so spoločnosťou EMI, ktorá ich ale po pár týždňoch za chovanie vyrazila ale predplatený honorár vo výške 40 000 libier im nechala. Mesiac neskôr podpísali zmluvu so spoločnosťou A&M, firma ich vyrazila po týždni a nechala im už „iba“ polovicu z honoráru vo výške 150 000. O pár mesiacov podpísali zmluvu s Virgin Records. Keď mali Sex Pistols oficialne vydať prvý singel God Save the Queen, pracovníci továrne sa vyhrážali štrajkom a odmietali vyrobiť platne s obalom, na ktorom bola zobrazená kráľovná so zicherkou v nose. Veľa predajní túto nahrávku odmietlo predávať a britská BBC ju zakázala vysielať. Neskôr odchádza z kapely basák Glen Matlock. McLaren sa vyjadril, že ho vyhodili, lebo mal veľmi rád The Beatles, čo ale on vyvracal tým, že sa mu viac páčili Small Faces. Keďže mali Sex Pistols zakázané hrať, vydali sa na turné pod skrytým názvom SPOTS (Sex Pistols On Tour).

 Sid a postupný rozklad 
Glena nahradil Johnnyho kamoš Sid Vicious. V októbri vychádza debut a zatiaľ jediný radový album s názvom Never Mind the Bollocks. Basu nahral na 10 skladbách Steve Jones, na jednej Glen Matlock (Anarchy In the UK, to ešte bol členom) a jednu Sid (Bodies). Roku 1978 sa začína turné po USA. Kapela ako aj turné sú na tom dosť biedne, čo zapríčinila hlavne Sidova heroínová závislosť no i zhoršujúce sa vzťahy v kapele. Posledný koncert zakončil Johnny Rotten legendárnou vetou "Ever get the feeling, you've been cheated?" v preklade "Cítili ste sa niekedy podvedení?" Následne sa SP rozpadli. Sid zomrel v roku 1979.

 Rebelanti v Rock and Roll Hall of Fame 
V novembri 2005 bolo oznámené, že skupina bude uvedená do Rokenrolovej siene slávy. Slávnostná ceremónia sa uskutočnila 14. marca 2006 v New Yorku, na ktorú skupina neprišla. Spolu so Sex Pistols boli ocenené aj skupiny Lynyrd Skynyrd, Blondie, džezový trubkár Miles Davis a skupina Black Sabbath. 

Na svojej internetovej stránke zverejnili Sex Pistols ručne napísané vyhlásenie, v ktorom uviedli, že o túto poctu nestoja. 

Z vyhlásenia: Vedľa Sex Pistols a rock'n'rollu je táto sieň slávy ako kaluž s močom. Vaše múzeum, to je moč vo víne. My neprídeme. Nie sme vaše opice….Sex Pistols Rock and Roll Hall of Fame Letter 2006 

O nominácii do Rokenrolovej siene slávy pre Sex Pistols sa uvažovalo už od roku 2001, ale nakoniec boli uprednostnené skupiny The Police, The Clash a Talking Heads.

 Diskografia 
 Štúdiové albumy 
 Never Mind the Bollocks, Here’s the Sex Pistols (28. október 1977) #1 UK, #106 US Platinum

 Live 
 Filthy Lucre Live (29. júl 1996) #26 UK
 Live At The 76 Club/Anarchy In he UK 1976

 Kompilácie 
 The Great Rock 'n' Roll Swindle (26. február 1979) #7 UK
 Some Product: Carri on Sex Pistols (interviews and radio spots) (27. júl 1979) #6 UK
 Flogging a Dead Horse (compilation) (29. august 1980) #23 UK
 Kiss This - The Best Of The Sex Pistols (2. september 1992) #10 UK
 Jubilee - The Best Of The Sex Pistols (3. jún 2002) #29 UK
 Sex Pistols Box Set (3 June 2002) # 160 UK
 No Future UK?/Spunk 1976 demo

 Dokumenty 
 The Great Rock'n'Roll Swindle – McLarenov pohľad (1978)
 The Filth And Fury – pohľad členov Sex Pistols (1996)

 Referencie 

 Iné projekty 


Kategória:Britské punkrockové hudobné skupiny
Kategória:Interpreti Warner Bros. Records
Kategória:Interpreti Universal Music Group